open-index/open-wikipedia-markdown huggingface dataset:
Πλοίο γραμμής

Με τον όρο **πλοίο γραμμής** καθιερώθηκε τελευταία να χαρακτηρίζεται κάθε πλοίο που εκτελεί ακτοπλοϊκή γραμμή, αντί του ορθού όρου δρομολογημένο πλοίο. Στην πραγματικότητα ο όρος "πλοίο γραμμής" είναι στρατιωτικός και αφορά μόνο τα μάχιμα πολεμικά πλοία.

Στη ναυτική τακτική δεν υφίστανται γραμμές μετώπου όπως στη ξηρά που χαρακτηρίζονται πρώτη, δεύτερη γραμμή κ.λπ., αλλά μόνο μία γραμμή. Έτσι τα συμμετέχοντα πλοία αυτής της γραμμής είναι τα λεγόμενα μάχιμα πλοία ή πλοία γραμμής. 
Τέτοια πολεμικά πλοία θεωρούνται σήμερα τα αντιτορπιλικά, καταδρομικά, σύγχρονες κορβέτες, φρεγάτες, πυραυλάκατοι, τορπιλάκατοι, κανονιοφόροι, κ.λπ. Στην κατηγορία αυτή δεν ανήκουν τα πάσης φύσεως αποβατικά, ναρκαλιευτικά, ναρκοθέτες και φραγματοθέτες, τα υποβρύχια καθώς και όλα τα βοηθητικά π.χ. πετρελαιοφόρα, ρυμουλκά, κ.λπ.

Ειδικότερα για τα αεροπλανοφόρα οι απόψεις για τον χαρακτηρισμό τους ως πλοία γραμμής διίστανται, δεδομένου ότι παρέχουν μεν αεροπορική κάλυψη πλην όμως χρήζουν και αυτά υποστήριξης άλλων πολεμικών πλοίων, σε αντίθεση με κάποια ρωσικά ελικοπτεροφόρα που φέρουν ισχυρό πυροβολικό και πυραυλικά συστήματα.

Ο όρος αυτός καθιερώθηκε να λέγεται από τον αντίστοιχο γαλλικό όρο "βεσώ ντε λιν" (*vaisseau de ligne*) από της εποχής των ιστιοφόρων πολεμικών πλοίων. Την εποχή εκείνη τα πλοία γραμμής αποτελούσαν τα δίκροτα και τρίκροτα ιστιοφόρα που ακολουθούσαν "μεσοπορεία" ή λάμβαναν την κεντρική θέση της παράταξης όπου είχαν ν΄ αντιμετωπίσουν το μεγαλύτερο βάρος ή πίεση της ναυτικής επιχείρησης, είτε σε άμυνα είτε σε επίθεση.

* Σημειώνεται ότι εκ του γαλλικού παραπάνω όρου και του ιταλικού προήλθαν και οι κοινές ονομασίες **δελίνι**, ή **ντελίνι**, ή **βατσέλο**, με τις οποίες χαρακτήριζαν οι Έλληνες ναυτικοί τα πλοία αυτά κατά την Ελληνική Επανάσταση του 1821, όπως π.χ. δελίνι χαρακτήριζαν την ρωσική ναυαρχίδα "Αζόφ" του Χέυδεν. Επίσης σε έγγραφα της εποχής του Αγώνα του 21 φέρεται να λέγονταν και "ραζάδικα", ή "ραζάδα" (τα), (ενικός ραζάδο), εκ του γαλλικού όρου "βεσώ ραζέ" (= πλοίο κατάφρακτο).
* Άξιος επίσης μνείας είναι ο αντίστοιχος αγγλικός ιδιωματικός όρος για τα ιστιοφόρα εκείνα πλοία «*man of war*» ή «man-o-war» που χρησιμοποιείται ευρύτατα και σήμερα σε ξενόγλωσσα ναυτιλιακά βοηθήματα.

## Εξωτερικοί σύνδεσμοι
* 

Γραμμής
Γραμμής
Γραμμής
Ηρακλής (αποσαφήνιση)

Ο **Ηρακλής** ήταν:

## Πρόσωπα
* Ηρακλής της Αλκμήνης, ήρωας της ελληνικής μυθολογίας
* Ηρακλής, θεός της Αιγύπτου
* Ηρακλής ο Μακεδών, γιος του Μεγάλου Αλεξάνδρου
* Άγιος Ηρακλής ο Μικρασιάτης, νεομάρτυρας από το Αϊδίνιο της Μικράς Ασίας (18 Ιουνίου)

## Διάστημα
* Ηρακλής (αστερισμός)
* Ηρακλής A, ραδιοπηγή
* 5143 Ηρακλής (5143 Heracles), αστεροειδής

## Κατασκευές
* Ηρακλής (Βρίκιο), πλοίο
* Ηρακλής (Γαβάρα), πλοίο
* Lockheed C-130 Hercules (Ηρακλής), τύπος αεροπλάνων
* Ηρακλής (φορτωτήρας), ονομασία φορτωτήρα

## Τέχνες
* Ηρακλής (τηλεοπτική σειρά)
* Ηρακλής (ταινία, 1997)
* Ηρακλής (ταινία, 2014)

## Εταιρείες
* Ηρακλής Α.Γ.Ε.Τ., τσιμεντοβιομηχανία

## Αθλητισμός
* Α.Ε. Ηρακλής Λάρισας
* Α.Μ.Σ. Ηρακλής Αγίων Θεοδώρων
* Α.Ο. Ηρακλής Ψαχνών
* Α.Π.Π.Σ. Ηρακλής Θυμιανών
* Α.Π.Σ. Ηρακλής Βερβένων
* Α.Π.Φ.Σ. Ηρακλής Χαλκίδας
* Α.Σ. Ηρακλής Αμπελοκήπων
* Α.Σ. Ηρακλής Ατσικής
* Α.Σ. Ηρακλής Βόλου
* Α.Σ. Ηρακλής Κοζάνης
* Α.Σ. Ηρακλής Πατρών
* Γ.Α.Σ. Ηρακλής Ποταμουδίων Καβάλας
* Γ.Σ. Ηρακλής Σερρών
* Γ.Σ. Πανναυπλιακός Ηρακλής
* Γυμναστικός Σύλλογος Θεσσαλονίκης «ο Ηρακλής»
* Ε.Γ.Σ. Ηρακλής Αμμουδιάς
* Ε.Μ.Α.Σ. Ηρακλής Σκοπής
* Ε.Σ. Ηρακλής - Ατρόμητος Πειραιώς
* Ηρακλής Γερολάκκου
* Ηρακλής Θερμαϊκού
* Ηρακλής Πτολεμαΐδας
* Ηρακλής Ροδίτσας
* Π.Α.Ο. Ηρακλής Ελευσίνας
* Π.Α.Ο. Ηρακλής Ξυλοκάστρου
* Π.Ο. Ηρακλής Νεάπολης Νίκαιας

## Όνομα
* Ηρακλής (όνομα), ανδρικό όνομα

Ηρακλης
Γκαμπριέλ (τραγουδίστρια)

Η **Γκαμπριέλ** (*Louise Gabrielle Bobb*, 16 Απριλίου 1970) είναι Αγγλίδα τραγουδίστρια της ποπ, σόουλ, τζαζ και urban σκηνής.

Γεννήθηκε στο Λονδίνο στις 16 Απριλίου του 1970. Έχει πτώση βλεφαρίδας, κάτι το οποίο κρύβει συχνά χρησιμοποιώντας καλλυντικό.

Το τραγούδι με το οποίο έκανε την πρώτη της εμφάνιση στη δισκογραφία, με τίτλο "Dreams" ήταν στην κορυφή των μουσικών καταλόγων επιτυχιών, τον Ιούνιο του 1993. Το σινγκλ ήταν αρχικά στη δεύτερη θέση (#2) κάτι πρωτοφανές για πρώτη είσοδο τραγουδιού σε επίπεδο Βρετανίας για εκείνη τη χρονιά. Αργότερα αναρριχήθηκε στην κορυφή.

Χρησιμοποιώντας ένα τμήμα από τη μουσική του Μπομπ Ντίλαν στο  "Knocking on Heaven's Door", η τραγουδίστρια έκανε επιτυχία και με το δεύτερό της σινγκλ, το  "Rise", που ήταν νούμερο ένα στο Ηνωμένο Βασίλειο το 2000. Το άλμπουμ με το ίδιο όνομα παρέμεινε στον μουσικό κατάλογο των επιτυχιών για 87 εβδομάδες.

Το 2007 κυκλοφόρησε το νέο της σινγκλ, με τίτλο "Why", το οποίο συμπεριλήφθηκε στο νέο της άλμπουμ, με τίτλο "Always" (κυκλοφόρησε τον Οκτώβριο του 2007). 

## Δισκογραφία
### Άλμπουμ
* 1993: *Find Your Way*  (#9 ΗΒ) (χρυσό)
* 1996: *Gabrielle *  (#11 ΗΒ) (1 φορά πλατινένιο)
* 1999: *Rise*  (#1 ΗΒ) (3 φορές πλατινένιο)
* 2001: *Dreams Can Come True, Greatest Hits Vol. 1*  (#2 ΗΒ, #16 Ιταλία)(4 φορές  πλατινένιο)
* 2004: *Play to Win*  (#10 ΗΒ) (χρυσό)
* 2007: *Always* (#11 ΗΒ)

### Remix άλμπουμ
* 2000: *Rise Underground* (#175 ΗΒ)
## Singles

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Άγγλοι τραγουδιστές
Bell 412

Το **Bell 412** είναι ελικόπτερο γενικής χρήσης κατασκευασμένο από την Bell Helicopter Textron. Αποτελεί εξέλιξη του Bell 212, με κύρια διαφορά την χρήση του τετράφυλλου κύριου στροφείου. 

## Εξέλιξη
Η εξέλιξη του ελικοπτέρου άρχισε στα τέλη της δεκαετίας του 1970 όταν δύο Bell 212 τροποποιήθηκαν σε πρωτότυπα -412. Η δίφυλλη έλικα του κύριου στροφείου του 212 αντικαταστάθηκε από μία προηγμένη, μικρότερης διαμέτρου, τετράφυλλη. Το πρωτότυπο πέταξε πρώτη φορά τον Αύγουστο του 1979, ενώ έλαβε τα κατάλληλα πιστοποιητικά τον Ιανουάριο του 1981 οπότε και το ίδιο μήνα ξεκίνησαν οι παραδόσεις. 

Το μοντέλο 412 ακολουθήθηκε από την έκδοση Bell 412SP (*Special Performance*), η οποία έφερε μεγαλύτερη ποσότητα καυσίμου, μεγαλύτερο βάρος απογείωσης και εναλλακτική διάταξη θέσεων. Το 1991 η έκδοση Bell 412HP (High Performance) αντικατέστησε την έκδοση -SP, φέροντας βελτιωμένο σύστημα μετάδοσης. Η σημερινή έκδοση παραγωγής, το Bell 412EP (Enhanced Performance), είναι εφοδιασμένο με διπλό ψηφιακό σύστημα ελέγχου πτήσης. 

Μέχρι σήμερα έχουν κατασκευαστεί και βρίσκονται σε υπηρεσία περισσότερα από 700 Bell 412, συμπεριλαμβανομένων των 260 που κατασκευάστηκαν από την AgustaWestland. 

## Εκδόσεις
;CH-146 Griffon :Μεταφορικό ελικόπτερο γενικής χρήσης για τις Καναδικές ένοπλες δυνάμεις 
;Bell Griffin HT1 :Εξελιγμένη εκπαιδευτική έκδοση βασισμένη στο Bell 412EP, σε υπηρεσία με την Βρετανική Αεροπορία από το 1997. Χρησιμοποιείται από την Σχολή Πιλότων Αμυντικών Ελικοπτέρων στην αεροπορική βάση του Σόμπερυ και από την Μονάδα Εκπαίδευσης Έρευνας και Διάσωσης στην αεροπορική βάση Βάλεϋ. 
;Bell Griffin HAR2 :Ελικόπτερο έρευνας και διάσωσης βασισμένο στο Bell 412EP, σε υπηρεσία με την 84η Μοίρα της Βρετανικής Αεροπορίας από το 2003 με έδρα την αεροπορική βάση Ακρωτηρίου της Κύπρου.
;Agusta-Bell AB 412 :Πολιτική μεταφορική έκδοση γενικής χρήσης, κατασκευασμένη από την Agusta στην Ιταλία κατόπιν αδείας.
;Agusta-Bell AB 412 Grifone :Στρατιωτική μεταφορική μεταφορική έκδοση γενικής χρήσης, κατασκευασμένη από την Agusta στην Ιταλία κατόπιν αδείας.
;NBell 412 :Έκδοση του Bell 412 κατασκευασμένη από την Ινδονησιακή IPTN κατόπιν αδείας.

## Χρήστες
thumb|right|250px|Ελικόπτερο Bell 412
thumb|right|250px|Πολωνικό Bell 412HP
thumb|right|250px|Ελικόπτερο Bell 412
### Στρατιωτικοί χρήστες

### Πολιτικοί και κυβερνητικοί χρήστες
* 
: Westpac Life Saver Rescue Helicopter Service 
* 
: Ομοσπονδιακή Αστυνομία της Βραζιλίας
* 
: Αμερικανική Δασική Αστυνομία
: Πυροσβεστική Υπηρεσία του Λος Άντζελες
: Πυροσβεστική Υπηρεσία της πολιτείας του Λος Άντζελες
: Αστυνομία της Νέας Υόρκης
: Πυροσβεστική Υπηρεσία της πολιτείας του Μαϊάμι
: Blackwater USA (Εταιρεία ιδιωτικής ασφάλειας και στρατιωτικής εκπαίδευσης)
* 
: Αστυνομία Κύπρου
* 
: Τουρκική Ακτοφυλακή
* 
: Φιλανδική Συνοριοφυλακή

## Πηγές


## Σχετικές εξελίξεις
* Bell 204/205
* Bell 212 
* Bell 214 
* UH-1 Iroquois 
* UH-1N Twin Huey 
* UH-1Y Venom

## Εξωτερικοί σύνδεσμοι

* Το Bell 412 στο BellHelicopter.com
* Το Bell 412 στο airliners.net
* Το Bell 412 στο aerospace-technology.com

Κατηγορία:Πολιτικά ελικόπτερα
Κατηγορία:Ελικόπτερα γενικής χρήσης
Κατηγορία:Στρατιωτικά ελικόπτερα
Κατηγορία:Αεροσκάφη Bell
Ζητώ Αποδείξεις

Το **Ζητώ Αποδείξεις** (τίτλος πρωτότυπου: *The New Evidence That Demands A Verdict*) είναι ένα βιβλίο Χριστιανικής απολογιτικής του Τζος ΜακΝτάουελ. Η βελτιωμένη αγγλική έκδοση κυκλοφόρησε το 1999, ενω στα ελληνικά κυκλοφόρησε το 2005 από τις Εκδόσεις "Ο Λόγος", και αριθμεί 736 σελίδες (ISBN 960-510-093-2).

Το βιβλίο αυτό έχει αποτελέσει ένα από τα δημοφιλέστερα βιβλία Χριστιανικής απολογιτικής, παγκοσμίως. Για τις διαπιστώσεις στις οποίες καταλλήγει χρησιμοποιεί διάφορες πηγές, όπως: την Αγία Γραφή, την αρχαιολογία, αρχαία γραμματεία, απόψεις διάφορων επιστημόνων, μελετητών, ερευνητών και άλλες.

Το *Ζητώ Αποδείξεις* εκτός των άλλων, ασχολείται και με τα εξής θέματα:

*Η μοναδικότητα, ο τρόπος απόκτησης, η ιστορική αξιοπιστία, η θεοπνευστία και η αρχαιολογία της Αγίας Γραφής
*Η ιστορικότητα, η Θεότητα και η σωματική ανάσταση του Ιησού Χριστού.
*Η υπεράσπιση των θαυμάτων.
*Η κατάρριψη συστημάτων όπως ο μεταμοντερνισμός, ο σκεπτικισμός, ο αγνωστικισμός, ο μυστικισμός.

Το βασικό μέρος του βιβλίου αρχίζει χαρακτηριστικά: *Προσοχή! Αυτό είναι ένα επικίνδυνο βιβλίο. Η πρόσληψη του περιεχομένου μπορεί να μεταβάλλει σοβαρά τις απόψεις σας.*

## Εξωτερικοί σύνδεσμοι
*Μια παρουσίαση του βιβλίου στα ελληνικά

Κατηγορία:Προτεσταντική θεολογία
Κατηγορία:Χριστιανικά κείμενα
Τι Διδάσκει Πράγματι η Αγία Γραφή;

thumb|right|300px
Το ***Τι Διδάσκει Πράγματι η Αγία Γραφή;*** είναι ένα βιβλίο 224 σελίδων που εκδίδεται από τους Μάρτυρες του Ιεχωβά. Κυκλοφόρησε το 2005 και αποτελεί βοήθημα μελέτης της Αγίας Γραφής. Ως το 2013 περισσότερα από 214 εκατομμύρια αντίτυπα έχουν παραχθεί σε 250 γλώσσες.

Ορισμένοι τίτλοι κεφαλαίων είναι οι εξής:
:* «Ποια είναι η αλήθεια για τον Θεό»
:* «Η Αγία Γραφή—ένα βιβλίο από τον Θεό»
:* «Ποιος είναι ο σκοπός του Θεού για τη γη;»
:* «Πού είναι οι νεκροί;»
:* «Τι είναι η Βασιλεία του Θεού;»
:* «Ζούμε στις "τελευταίες ημέρες";»
:* «Γιατί επιτρέπει ο Θεός τα παθήματα;»
:* «Πώς να κάνετε την οικογενειακή σας ζωή ευτυχισμένη»

Ο συμβολισμός που χρησιμοποιείται διεθνώς για αναφορές στο βιβλίο είναι ***bh***.

Τα περιεχόμενα του βιβλίου είναι διαθέσιμα στο διαδίκτυο από την επίσημη ιστοσελίδα των Μαρτύρων του Ιεχωβά 

## Υποσημειώσεις


## Πηγές
* *[http://www.jw.org/el/%CE%B5%CE%BA%CE%B4%CF%8C%CF%83%CE%B5%CE%B9%CF%82/%CE%B2%CE%B9%CE%B2%CE%BB%CE%AF%CE%B1/%CE%A4%CE%B9-%CE%94%CE%B9%CE%B4%CE%AC%CF%83%CE%BA%CE%B5%CE%B9-%CE%B7-%CE%93%CF%81%CE%B1%CF%86%CE%AE/ Τι Διδάσκει Πράγματι η Αγία Γραφή;]* (διαδικτυακή έκδοση).

Κατηγορία:Εκδόσεις των Μαρτύρων του Ιεχωβά
Συκολόγος

Το **Συκολόγος**, μπορεί να αναφέρεται:

* Στο μήνα Αύγουστο, επειδή κατά τον μήνα αυτό ωριμάζουν  τα σύκα.

* Στην αρχαιότητα, σε αυτόν που επινοεί συκοφαντίες, το συκοφάντη.

* Στο χωριό Συκολόγο, που βρίσκεται στο νομό Ηρακλείου

* Στο πτηνό που επίσης ονομάζεται συκοφάγος.
Εθνόσημο της Ουκρανίας

thumb|150px|right|Το μικρό εθνόσημο της Ουκρανίας.

Το **[[εθνόσημο]] της Ουκρανίας (''Tryzub'')** έχει τα ίδια χρώματα με τη σημαία της Ουκρανίας: γαλάζιος θυρεός με κίτρινη τρίαινα, σύμβολο των αρχαίων σλαβικών φύλων που τελικά υποτάχθηκαν στους Ρως. 

thumb|left|200px|Προσωπικά εμβλήματα της δυναστείας Ρούρικ

Η ιστορία του σύγχρονου εθνόσημου ξεπερνά τα χίλια χρόνια. Η πρώτη γνωστή αρχαιολογική μαρτυρία και ιστορικό τεκμήριο για το σύμβολο βρίσκεται στις σφραγίδες της δυναστείας των Ρούρικ. Η αρχαιότερη από αυτές είναι αυτή του ηγεμόνα Σβιατοσλάβου του Κιέβου, ο οποίος πέθανε το 972).

Δεν υπάρχει σωστή ερμηνεία του συμβόλου, ωστόσο οι περισσότεροι ερευνητές συμφωνούν ότι πρόκειται για τοτέμ από τους Ρουρικίδες, που υποσκελίστηκε από χριστιανικά σύμβολα (εικόνες του Αγίου Γεωργίου και του Αρχαγγέλου Μιχαήλ) από τον 11ο αιώνα και έπειτα.

Η τρίαινα δε θεωρούνταν εθνικό σύμβολο μέχρι το 1917, οπότε και προτάθηκε από τον ιστορικό Μιχαήλο Χρουσέβσκι.

## Το ανεπίσημο Μεγάλο Εθνόσημο

Στην πιο δημοφιλή εκδοχή του εθνόσημου (Μεγάλο Εθνόσημο), που όμως δεν καθιερώθηκε επίσημα, οι υποστηρικτές είναι ένα λιοντάρι με στέμμα από το εθνόσημο της Γαλικίας στα αριστερά και ένας Κοζάκος ντυμένος με παραδοσιακή φορεσιά κρατώντας ένα όπλο στα δεξιά. Το στέμμα του Βολοντίμιρ του Μεγάλου στέφει την κορόνα και στο κάτω μέρος είναι διακοσμημένο με σιτάρι και βιβούρνο.

Όσοι μιλούν ουκρανικά τονίζουν ότι η τρίαινα μπορεί να χωριστεί στα τέσσερα γράμματα του κυριλλικού αλφάβητου σχηματίζοντας τη λέξη ‘ελευθερία’ (ВОЛЯ, *volya*).

## Παραπομπές

* 
* 

Ουκρανια
Κατηγορία:Εθνικά σύμβολα της Ουκρανίας
Αντρανίκ Οζανιάν

Ο **Αντρανίκ Οζανιάν** (*Անդրանիկ Օզանյան*, 25 Φεβρουαρίου 1865 - 31 Αυγούστου 1927) ήταν Αρμένιος στρατηγός, πολιτικός και μαχητής για τα δικαιώματα του ανθρώπου. Είναι αναγνωρισμένος ως εθνικός ήρωας από πολλούς. 

Γεννήθηκε στις 25 Φεβρουαρίου 1865 στην Σεμπινκαραχισάρ, οθωμανική Αρμενία. Έπειτα από το θάνατο της μητέρας του όταν εκείνος ήταν ενός έτους, βοήθησε τον πατέρα του σε ξυλουργείο. Μετά το θάνατο της συζύγου και του γιου του σε νεαρή ηλικία, έγινε μέλος απελευθερωτικών κινημάτων και συμμετείχε στα διάφορα πολιτικά κόμματα. 

Πήρε μέρος στους βαλκανικούς πολέμους 1912-1913, με το βουλγαρικό στρατό. Κατά τη διάρκεια του Πρώτου Παγκοσμίου πολέμου, συμμετείχε στην εκστρατεία στον Καύκασο και διορίστηκε στρατηγός των αρμενικών εθελοντικών μονάδων του ρωσικού στρατού. Το 1915 βοήθησε στη μάχη του Βαν.

Το 1919 αυτοεξορίστηκε στις ΗΠΑ. Πέθανε εκεί τιμημένος ως "Τζορτζ Ουάσιγκτον της Αρμενίας" από τους εκεί συμπατριώτες του, στις 31 Αυγούστου 1927, σε ηλικία 62 ετών.

Τα λείψανά του ετάφησαν στο κοιμητήριο του Περ Λασαίζ στο Παρίσι, το 1928 και δεν επέστρεψαν στην Αρμενία παρά μόνο το 2000, οπότε και ετάφη με στρατιωτικές τιμές στο κοιμητήριο του Γιεραμπλούρ.

## Παραπομπές


## Εξωτερικοί σύνδεσμοι
* εθνικός ήρωας Οζανιάν

Οζανιάν
Κατηγορία:Αρμένιοι επαναστάτες
Φορτηγό πλοίο

thumb|right|255px|Σύγχρονο φορτηγό πλοίο γενικού φορτίου (General cargo ship)
**Φορτηγό πλοίο** (αγγλ. *cargo ship*) χαρακτηρίζεται οποιοδήποτε πλοίο που κύριος προορισμός του είναι η μεταφορά φορτίων. Τα φορτηγά πλοία ποικίλλουν σε τύπους και κλάσεις, με ανάλογη κάθε φορά χωρητικότητα. Γενικά έχουν σχεδιασθεί για να μεταφέρουν οποιοδήποτε είδος φορτίου. Μερικά εξ αυτών δύνανται να μεταφέρουν μέχρι 12 επιβάτες (όριο υπεράνω του οποίου το πλοίο χαρακτηρίζεται επιβατηγό). Τα φορτηγά ανάλογα του μεγέθους τους χαρακτηρίζονται σε ωκεάνια και εσωτερικών (χωρικών) υδάτων. Συνήθως διακρίνονται από τη μικρή έκταση των υπερκατασκευών τους, καθώς και από τους γερανούς που φέρουν. 

Στην αρχαιότητα τα φορτηγά πλοία ξεχώριζαν από το μεγάλο πλάτος τους σε σχέση με το μήκος τους προκειμένου να έχουν μεγαλύτερη χωρητικότητα. Αυτό το χαρακτηριστικό έφθασε μέχρι την εποχή της ατμοκίνησης των πλοίων. Στους παλαιότερους τύπους των φορτηγών ατμόπλοιων (*Flush decker*) τα ανοίγματα πάνω από το μηχανοστάσιο και το λεβητοστάσιο περιελάμβαναν διαζώματα στα οποία υπήρχαν αναφωτίδες για τον φωτισμό των χώρων τους, καθώς επίσης και μεγάλοι ανεμοδόχοι για τον φυσικό αερισμό όχι μόνο του κύτους (αμπαριού), αλλά και όλων των εσωτερικών χώρων. Η πείρα όμως απέδειξε ότι αυτή η μορφή του σκάφους ήταν επικίνδυνη σε άσχημες καιρικές συνθήκες και έτσι άρχισαν να κατασκευάζονται υπερκατασκευές που εκτείνονταν από τη μια πλευρά του σκάφους στην άλλη.

[thumb|right|385px|[Μακέτα φορτηγού πλοίου τύπου «τριών νησίδων» της δεκαετίας του 1950]] 
Συνεχής ανάπτυξη αυτών ήταν η προσθήκη προστέγου και επιστέγου προκειμένου τα πλοία αυτά να γίνουν περισσότερο «καλοτάξιδα». Έτσι δημιουργήθηκε ο τύπος πλοίου «τριών νησίδων» (*Three island type*) από τις τρεις χωριστές υπερκατασκευές (πρόστεγο, γέφυρα, επίστεγο) που στον ορίζοντα ξεχώριζε σαν τρεις νησίδες. Συνέχεια αυτού του τύπου φορτηγών πλοίων δημιουργήθηκε ο τύπος του προστατευομένου καταστρώματος (*Shelter deck ship*) όπου μια μακρά ενιαία στεγανή υπερκατασκευή προστάτευε το κατάστρωμα από πλώρη μέχρι πρύμνη, με δυνατότητα να φέρει πρόσθετο φορτίο στο χώρο αυτό. Βέβαια ο λόγος της δημιουργίας της ενιαίας αυτής υπερκατασκευής ήταν και οικονομικός αφού η χωρητικότητά του χώρου της εξαιρείται από τα λιμενικά τέλη όταν δεν φέρουν φορτίο σ' αυτό. 

Οι σύγχρονες όμως ανάγκες, και κυρίως λόγοι οικονομικοί, οδήγησαν στη ναυπήγηση εξειδικευμένων φορτηγών πλοίων, κυρίως για την εκμετάλλευσή τους ως δρομολογημένα πλοία, που για μακρό χρονικό διάστημα θα μεταφέρουν ομοειδές φορτίο. Έτσι διακρίνονται σε πλοία μεταφοράς χύδην φορτίου, ξηρού ή γενικού φορτίου, εμπορευματοκιβωτιοφόρα, φορτηγιδοφόρα, δεξαμενόπλοια, υγραεριοφόρα, πλοία ψυγεία, «αυτοκινητάδικα», κ.λπ.

Σημείωση: Φορτηγά πλοία υφίστανται κυρίως ως εμπορικά και λιγότερο ως πολεμικά πλοία. Επίσης συνδυασμός φορτηγού πλοίου και επιβατηγού είναι το λεγόμενο «φορτηγοποστάλι».

* Ιστορικά υπήρξαν τα φορτηγά πλοία τύπου Λίμπερτυ, των οποίων ακολούθησαν τα Αντιλίμπερτυ.

## Εξωτερικοί σύνδεσμοι

* MyShip-Project.com
* SHIP.gr


Φορτηγ
Αλέξης Γκόλφης

Ο **Αλέξης Γκόλφης** (Αθήνα, 9 Μαρτίου 1948 – 5 Αυγούστου 2007) ήταν Έλληνας ηθοποιός, που έγινε γνωστός στο ευρύ τηλεοπτικό κοινό από το ρόλο του Μανωλιού στη σειρά "Ο Χριστός ξανασταυρώνεται", στα μέσα της δεκαετίας του 1970. Το πραγματικό του όνομα ήταν Αλέξανδρος Γκολφινόπουλος και κατά την εφηβεία του υπήρξε θαυμάσιος παίχτης επιτραπέζιας αντισφαίρισης και έπαιζε σε ομάδα Α' κατηγορίας.

## Πορεία ως ηθοποιός
Έκανε τα πρώτα του βήματα στον κινηματογράφο, παίζοντας πολύ μικρούς ρόλους σε ταινίες του Θανάση Βέγγου, με το όνομα "Άλεξ Γκόλφης" στους τίτλους. Η μεγάλη του στιγμή ήταν στην τηλεόραση, όταν ο σκηνοθέτης Βασίλης Γεωργιάδης του ανέθεσε το ρόλο του Μανωλιού-Χριστού στη συγκλονιστική σειρά από το ομώνυμο μυθιστόρημα του Νίκου Καζαντζάκη, το 1975-76. Εκτός από αυτή τη σειρά όμως, συμμετείχε και σε πολλές άλλες παραγωγές της ελληνικής τηλεόρασης που σημείωσαν τεράστια επιτυχία, όπως "Λόγω τιμής" και "Η απόδραση" (1996).

## Τελευταία χρόνια και θάνατος
Τα τελευταία χρόνια της ζωής του ήταν πολύ δύσκολα και ο ηθοποιός έπαιρνε για χρόνια ουσίες. Ο Αλέξης Γκόλφης είχε παραδεχθεί ο ίδιος ότι ο κόσμος τον αναγνώριζε συχνά στον δρόμο τον σταματούσε, βλέποντας στο πρόσωπό του εκείνο του Χριστού. Η τελευταία του εμφάνιση ήταν σε μεσημεριανή εκπομπή όπου μιλούσε, με αξιοπρέπεια, για το δράμα που ζούσε. Πέθανε στις 5 Αυγούστου 2007 σε ηλικία 59 ετών, μόνος και αβοήθητος. Ο θάνατός του αποκαλύφθηκε έπειτα από δύο μήνες, στις 9 Οκτωβρίου 2007. Από τον Αύγουστο του 2007 ο Γκόλφης βρισκόταν στο νεκροτομείο και κανείς δεν τον είχε αναζητήσει. Μόλις το μεσημέρι της 9ης Οκτωβρίου αποκαλύφθηκε ότι ο άτυχος ηθοποιός άφησε την τελευταία του πνοή στις αρχές Αυγούστου. Ζούσε, άστεγος και ρακοσυλλέκτης, στην πλατεία Κολιάτσου. Τα τελευταία δέκα χρόνια ζούσε σε ένα άθλιο σπίτι στα Πατήσια https://web.archive.org/web/20071026034224/http://www.skai.gr/master_story.php?id=62337.

Σύμφωνα με πληροφορίες του Στέφανου Χίου –ο οποίος επιμελήθηκε άρθρο στην εφημερίδα "Εσπρέσο"- από κατοίκους της περιοχής, ο Αλέξης Γκόλφης «τον τελευταίο καιρό έπινε πολύ γυρνώντας σαν σκιά στους σκοτεινούς δρόμους». Όπως είπαν οι ίδιοι, ένιωσε αδιαθεσία, μεταφέρθηκε ημιλιπόθυμος στον Ερυθρό Σταυρό και λίγη ώρα αργότερα κατέληξε από οξύ καρδιακό επεισόδιο.

Η ΕΡΤ, τιμώντας την προσφορά του καλλιτέχνη και παλαιού συνεργάτη της, αποφάσισε να γίνει η κηδεία του με δαπάνη της. Η ταφή έγινε στις 11 Οκτωβρίου 2007 από το Νεκροταφείο Ζωγράφου.

## Φιλμογραφία

## Τηλεοπτικό θέατρο

## Τηλεταινίες

## Τηλεοπτικές σειρές

## Παραπομπές


## Πηγές
* Φιλμογραφία του ηθοποιού
* Έλληνες - Ελληνίδες ηθοποιοί
* Θόδωρος Έξαρχος: "Έλληνες ηθοποιοί - Αναζητώντας τις Ρίζες" - Βραβείο Ακαδημίας Αθηνών 
* 90lepta.com

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες αθλητές της επιτραπέζιας αντισφαίρισης
Γκράπα

thumb|right|200px|Ένα ποτήρι Γκράπα
Η **γκράπα** (ιταλ. grappa) είναι παραδοσιακό ιταλικό αλκοολούχο ποτό που παράγεται από την απευθείας απόσταξη στεμφύλων με προσθήκη νερού.

## Τρόπος παρασκευής
Τα στέμφυλα αποθηκεύονται σε δεξαμενές και τα υγρά που συγκεντρώνονται στον πυθμένα της δεξαμενής συλλέγονται και προστίθενται στα στέμφυλα την στιγμή της απόσταξης. Ορισμένοι αφού τα οξινίσουν διαβρέχουν άλλα αποθηκευμένα στέμφυλα για να διευκολύνουν την αλκοολική ζύμωση αλλά και για να βελτιώσουν τους οργανοληπτικούς χαρακτήρες των αποσταγμάτων τους.

Οι αποστακτικοί άμβυκες που θερμαίνονται άμεσα είναι μικρής χωρητικότητας. Στέμφυλα και νερό προστίθενται σε σχεδόν ίση ποσότητα καταλαμβάνοντας τα 2/3 του άμβυκα. Πραγματοποιείται δεύτερη απόσταξη του πρώτου αποστάγματος ή χρησιμοποιείται στη συνέχεια του άμβυκα μια μικρή στήλη ανακαθαρισμού η οποία διαθέτει 5 με 9 δίσκους και μετά υπάρχει ψυκτήρας. Η απόσταξη αυτή διαρκεί 3 με 5 ώρες και χρειάζεται μεγάλη προσοχή, γιατί υπάρχει το ενδεχόμενο να δημιουργηθεί οσμή καμένου είτε από την προσθήκη οινολάσπης είτε από τα στερεά που προέρχονται από τα στέμφυλα.

Οι περισσότεροι από τους μισούς άμβυκες που χρησιμοποιούνται στην Ιταλία χρησιμοποιούν την απευθείας θέρμανση με ατμό. Τα δοχεία χωρητικότητας 150-400 κιλών δέχονται τα στέμφυλα σε τρεις επιμέρους υποδοχείς, έτσι ώστε να μην συμπιέζονται και να διευκολύνεται το άδειασμά τους. Η διάρκεια της θέρμανσης είναι 1 - 2,5 ώρες και συνήθως χρησιμοποιούνται δυο άμβυκες έτσι, ώστε όταν ο ένας αποστάζει, ο άλλος αδειάζει και γεμίζει.

Προκειμένου να αποφύγουν το πρόβλημα της άμεσης θέρμανσης ορισμένοι παραγωγοί θερμαίνουν με τη βοήθεια υδατόλουτρου. Σε αυτή την περίπτωση τα στέμφυλα τοποθετούνται σε ένα δοχείο το οποίο είναι βυθισμένο σε νερό. Τα δοχεία αυτού του είδους αποστακτικών είναι της τάξης των 500 με 2500 λίτρων. Αν και απαιτείται μεγαλύτερος χρόνος και ενέργεια παράγονται αποστάγματα ανώτερης ποιότητας.

Το προϊόν της απόσταξης, για να δοθεί στην κατανάλωση, αραιώνεται με νερό μικρής σκληρότητας ή αποσκληρυμένο νερό, ψύχεται σε θερμοκρασίες από -4 ως -20 βαθμούς, διηθείται και εμφιαλώνεται.

## Εξωτερικοί σύνδεσμοι
* 

Γκράπα
Κατηγορία:Ιταλική κουζίνα
Έχετος

Στην Ελληνική Μυθολογία ο **Έχετος** ήταν Έλληνας ηγεμόνας διαβόητος για τη σκληρότητά του προς όλους (*«βροτών δηλήμων πάντων»*), με τη συνήθεια να κόβει τα αυτιά, τη μύτη ή και να ευνουχίζει εκείνους που ήθελε να τιμωρήσει, έτσι ώστε να μένουν αυτοί για πάντα «στιγματισμένοι». Στην *[[Οδύσσεια]]* του Ομήρου (σ 84-87) ο αρχηγός των μνηστήρων Αντίνοος, θέλοντας να απειλήσει τον ζητιάνο Ίρο, του λέει ότι θα τον στείλει στον Έχετο, ο οποίος βασίλευε στην απέναντι της Ιθάκης ηπειρωτική ακτή.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 417

Κατηγορία:Οδύσσεια
Κατηγορία:Βασιλείς της ελληνικής μυθολογίας
BitTorrent

Το **BitTorrent** είναι ένα πρωτόκολλο μεταφοράς δεδομένων μέσω του διαδικτύου. Προσφέρει μια αξιόπιστη λύση για τη μεταφορά πολύ μεγάλων αρχείων, όπως για παράδειγμα τα αρχεία ήχου ή βίντεο, μετατρέποντας τον υπολογιστή κάθε χρήστη σε σημείο αναδιανομής.

Με βάση αυτό το πρωτόκολλο, ο διανομέας ή κάτοχος του αρχείου, αντί να το διανέμει σε κάθε αιτούμενο ξεχωριστά, το αποστέλλει σε έναν, ο οποίος με τη σειρά του το αναδιανέμει σε άλλους αιτούντες. Οι αιτούντες διαμοιράζονται μεταξύ τους κομμάτια του αρχείου, τα οποία είναι μικρότερα σε μέγεθος από το αρχικό αρχείο, μέχρις ότου όλοι τους να ολοκληρώσουν τη λήψη του. Με αυτήν την τεχνική, καθίσταται δυνατή η μεταφορά τεράστιου όγκου δεδομένων μέσω του διαδικτύου αξιοποιώντας την τεχνολογία Peer-to-peer (P2P) και χωρίς να είναι απαραίτητη η χρήση κεντρικών εξυπηρετητών (servers). Επιπλέον, από την στιγμή που κάθε αιτούμενος κατεβάζει κομμάτια αρχείων από πολλούς διαμοιραστές (seedres) ταυτόχρονα, είναι δυνατόν να επιτευχθούν υψηλές ταχύτητες λήψης.

Το BitTorrent γράφτηκε από τον προγραμματιστή Μπραμ Κόχεν (Bram Cohen) στην γλώσσα προγραμματισμού Python και έγινε διαθέσιμο το 2001.

## Παραπομπές


## Εξωτερικοί σύνδεσμοι
* Τί είναι τα torrents; Εισαγωγή στο πρωτόκολλο BitTorrent
* Επίσημη ιστοσελίδα του πρωτοκόλλου Bittorrent 
* Torrent μηχανή αναζήτησης αρχείων 
* Τα καλύτερα 40 Torrent site του 2011  

Κατηγορία:Πρωτόκολλα του ίντερνετ
Κατηγορία:Κοινή χρήση αρχείων
Κατηγορία:Web 2.0
Κατηγορία:Ιστοσελίδες BitTorrent
Μενεσθέας

Στην ελληνική μυθολογία ο **Μενεσθέας** (**Μενεσθεύς** < *μένω* + *σθένος* (δύναμη, αντοχή), "αυτός που έχει ακλόνητη αντοχή") ήταν ο αρχηγός των Αθηναίων στον Τρωικό Πόλεμο.

Ο Μενεσθέας ήταν γιος του Πετεού, καταγόταν από το βασιλικό γένος των Ερεχθειδών και υπήρξε ένας από τους πολλούς μνηστήρες της Ωραίας Ελένης. Την εποχή που ο Θησέας και ο φίλος του Πειρίθους είχαν κατέλθει στον Άδη για να αρπάξουν την Περσεφόνη, την οποία είχε ερωτευθεί ο Πειρίθους, ο Μενεσθέας σφετερίστηκε τη βασιλεία των Αθηνών από τον Θησέα με τη βοήθεια των Διοσκούρων. Μετά από χρόνια, ο Θησέας επέστρεψε από την αιχμαλωσία του στον Άδη και, επειδή βρήκε τους Αθηναίους εναντίον του, τους καταράστηκε, έφυγε από την Αθήνα και πήγε στη νήσο Σκύρο, όπου και δολοφονήθηκε. Ο Μενεσθεύς παρέμεινε λοιπόν στον θρόνο των Αθηνών μέχρι την εκστρατεία στην Τροία, όπου και ηγήθηκε των 50 πλοίων του αθηναϊκού εκστρατευτικού σώματος.

Στον Τρωικό Πόλεμο περιγράφεται ως ο «τακτικότατος των βασιλέων», «κοσμητής μάχης», εξαίρετος αρματηλάτης και «ταξίλοχος λαών» (στην *[[Ιλιάδα]]*, όπου αναφέρεται σε 4 διαφορετικές ραψωδίες: Β 552, Μ 331, Ν 195 και Ο 331). Στο τέλος της πολιορκίας, υπήρξε ένας από τους άνδρες που κρύφτηκαν μέσα στον Δούρειο Ίππο. Σύμφωνα ωστόσο με τη μία βασική εκδοχή, ο Μενεσθέας σκοτώθηκε στην Τροία, οπότε ο θρόνος των Αθηνών πέρασε στους νόμιμους κληρονόμους του, τους γιους του Θησέα Δημοφώντα και Ακάμαντα. Σύμφωνα με την άλλη βασική παράδοση, που είναι μεταγενέστερη, ο Μενεσθέας επέστρεψε στην Αθήνα και βασίλευσε και πάλι, καθώς υπεστήριξε τον Ορέστη ενώπιον του Αρείου Πάγου. Κατά την επιστροφή του στην Αθήνα εξάλλου, ίδρυσε την πόλη Ελαία στη Μικρά Ασία και σώζονται νομίσματα της πόλεως αυτής με την κεφαλή του και την επιγραφή «ΜΕΝΕΣΘΕΥΣ ΚΤΙΣΤΗΣ».

Αναφέρεται επίσης ότι ο Μενεσθέας βασίλευσε και στη Μήλο, μετά τον θάνατο του βασιλιά Πολυάνακτος. Ο Στράβων προσθέτει ότι ίδρυσε στη Καλαβρία την πόλη Σκυλλήτιον, κοντά στον Καταντζάρο. Ακόμα και στην Ισπανία αναφέρεται λιμένας και μαντείο «του Μενεσθέως». Στο όνομά του, τέλος, θυσίαζαν οι κάτοικοι των Γαδείρων.

## Γενεαλογία

## Δείτε επίσης
* Ο αστεροειδής 4068 Μενεσθεύς (4068 Menestheus), που ανήκει στην Τρωική Ομάδα και ανακαλύφθηκε το 1973, πήρε το όνομά του από τον μυθικό αυτό βασιλιά.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 560
*  

Μενεσθε
Μενεσθε
Κατηγορία:Μνηστήρες της Ωραίας Ελένης
Ναυλαγορά

Με τον ναυτεμπορικό όρο **Ναυλαγορά** (freight market) χαρακτηρίζεται όλο το εμπορικό εκείνο φάσμα της αγοράς που αναφέρεται σε ναύλους και που διαμορφώνεται τελικά από την υφιστάμενη κάθε φορά προσφορά και ζήτηση χωρητικότητας πλοίων, για μεταφορές αγαθών.

Σε χρονικές περιόδους υπερβολικής ζήτησης χωρητικότητας πλοίων οι τιμές των ναύλων εκτινάσσονται σε μεγάλα ύψη με συνέπεια να παρατηρείται η λεγόμενη "έκρηξη της ναυλαγοράς" για την οποία και χρησιμοποιείται ο διεθνής όρος "μπουμ" (boom). Το αντίθετο όταν παρατηρείται απότομη πτώση (κοινώς κατρακύλισμα) των ναύλων, κυρίως λόγω υπερπροσφοράς χωρητικότητας ή άλλων αιτιών (π.χ. πολέμου, οικονομικών αποκλεισμών κ.λπ.) τότε λέγεται ότι η ναυλαγορά βρίσκεται σε μεγάλη πτώση και χρησιμοποιείται ευρύτερα ο διεθνής όρος "ρολ-ντάουν" (roll-down), αντί του "κραχ" που χρησιμοποιείται σε άλλους χώρους.

Τις ανάγκες της ναυλαγοράς εξυπηρετούν σε μεγάλο βαθμό σήμερα ειδικά χρηματιστήρια τα λεγόμενα Χρηματιστήρια ναύλων καθώς επίσης και οργανωμένα κέντρα ναυλώσεων πλοίων όπως έχει καταστεί σήμερα, στην Ελλάδα, ο Πειραιάς.

Το φάσμα της ναυλαγοράς περιλαμβάνει πλοιοκτήτες, εφοπλιστές, ναυλομεσίτες, ναυλοσύμφωνα, ελεύθερα πλοία με εξέχουσα βέβαια θέση τους ναύλους καθώς και δευτερογενώς διάφορους πιστωτικούς και ασφαλιστικούς οργανισμούς.

Σημείωση ο όρος "μπουμ" έχει περάσει σήμερα δημοσιογραφικά και στον ημερήσιο τύπο για ανάδειξη σημαντικής είδησης.

## Δείτε επίσης
*Χρηματιστήριο ναύλων Λονδίνου
*Ναυλοτιμάριθμος
*Διαμόρφωση ναύλων

*
Ο Καλός Στρατιώτης Σβέικ

**Ο Καλός Στρατιώτης Σβέικ** (*Švejk*) είναι ένα ατελές σατιρικό διήγημα του Γιάροσλαβ Χάσεκ. Εικονογραφήθηκε από τον Γιόζεφ Λάντα μετά τον θάνατο του Χασέκ. Περιγράφει τις περιπέτειες του *καλoύ στρατιώτη Σβέικ* στον Πρώτο Παγκόσμιο Πόλεμο.
## Υπόθεση
Το μυθιστόρημα αφηγείται την ιστορία του Τσέχου βετεράνου Γιόζεφ Σβέικ, και τις περιπέτειές του στο στρατό. Η ιστορία αρχίζει με την είδηση της δολοφονίας του αρχιδούκα Φερδινάνδου στο Σαράγεβο, που πυροδότησε τον Πρώτο Παγκόσμιο Πόλεμο. Ο Σβέικ είναι τόσο ενθουσιώδης που θα υπηρετήσει τη χώρα του (ή μάλλον τη χώρα στην οποία ανήκει η πατρίδα του) στο στρατό, που κανένας δεν μπορεί να αποφασίσει αν είναι απλά ανόητος ή θέλει να υπονομεύσει τον στρατό της Αυστροουγγαρίας.

Η ιστορία περιγράφει γεγονότα που πραγματοποιήθηκαν κατά τη διάρκεια του πρώτου έτους του πολέμου, δεδομένου ότι Σβέικ κατατάσσεται στο στρατό και έχει διάφορες περιπέτειες, πρώτα στα μετόπισθεν του μετώπου, και έπειτα κατά τη διάρκεια μιας μεγάλης ανάβασης για να συναντήσει τη μονάδα του στη πρώτη γραμμή. Το ατελές μυθιστόρημα διακόπτεται απότομα προτού δοθεί στον Σβέικ η ευκαιρία να συμμετάσχει σε οποιοδήποτε μάχη ή να μπει στα χαρακώματα.
## Παραπομπές


Κατηγορία:Βιβλία μαύρης κωμωδίας
Κατηγορία:Τσεχικά μυθιστορήματα
Κατηγορία:Αντιπολεμικά έργα
Κατηγορία:Μυθιστορήματα που έγιναν ταινίες
Χοσέ Ετσεγαράι ι Εϊθαγίρρε

Ο **Χοσέ Ετσεγαράι ι Eϊθαγίρρε** () (Μαδρίτη, Ισπανία, 19 Απριλίου 1832 - 14 Σεπτεμβρίου 1916) ήταν Ισπανός πολιτικός μηχανικός, μαθηματικός, πολιτικός και ο κύριος Ισπανός δραματουργός του τελευταίου τετάρτου του 19ου αιώνα. 

Το 1904 μοιράστηκε με τον Γάλλο ποιητή Φρεντερίκ Μιστράλ το Βραβείο Νόμπελ Λογοτεχνίας του 1904 "σε αναγνώριση των πολυάριθμων και λαμπρών συνθέσεων οι οποίες, με έναν ιδιαίτερο και πρωτότυπο τρόπο, αναζωογόνησαν τις μεγάλες παραδόσεις του Ισπανικού δράματος". Ήταν ο πρώτος Ισπανός που κέρδιζε το βραβείο αυτό. 

Το πιο διάσημο θεατρικό του έργο είναι το *El gran galeoto*, δράμα γραμμένο με την μεγαλοπρεπή τεχνοτροπία του μελοδράματος του δεκάτου ενάτου αιώνα. Το έργο διαπραγματεύεται τα δηλητηριώδη αποτελέσματα που επέρχονται στην ευτυχία ενός μεσήλικα εξαιτίας αστήρικτων κουτσομπολιών. Ο  Ετσεγαράι το συνόδευσε με λεπτομερείς σκηνικές οδηγίες που καταδεικνύουν αυτό που σήμερα θα αποκαλούσαμε θεατρινίστικη τεχνοτροπία της ηθοποιίας που ήταν δημοφιλής τον δέκατο ένατο αιώνα. Το έργο μεταφέρθηκε στην οθόνη ως βουβή ταινία από την Paramount Pictures, με τον αλλαγμένο τίτλο *The World and His Wife*.

Ο δρόμος Ετσεγαράι (Echegaray) στη Μαδρίτη, ο οποίος έχει ονομαστεί προς τιμήν του, είναι διάσημος για τις ταβέρνες φλαμένκο. 

## Έργο επιλογή)
### Θέατρο
* *El libro talonario* (1874)
* *La esposa del vengado* (1874)
* *En el puño de la espada* (1875)
* *En el pilar y en la cruz* (1878)
* *El gran Galeoto* (1881) - (*Ο μέγας Γαλεότος) ελλ. μτφ. [[Δημήτριος Βικέλας]] εκδ. "Εστία", 1900, 1902
* *Ο locura, ο santidad* (Toneel, 1877)
* *El hijo de Don Juan* (Toneel, 1892)
* *Conflicto entre dos deberes* (1882)

=== Επιστημονικό έργο ===
* *Problems de geometría analítica* (1865)
* *Teorías modernas de la física unidad de las fuerzas materiales'' (1867)

## Παραπομπές


## Εξωτερικοί σύνδεσμοι
* Eτσεγαράι
* Βιογραφία στο nobelprize

Κατηγορία:Ισπανοί συγγραφείς
Κατηγορία:Ισπανοί θεατρικοί συγγραφείς
Κατηγορία:Βραβευμένοι με Νόμπελ Λογοτεχνίας
Σίμων ο Κανανίτης

Ο **Σίμων ο Κανανίτης** ή **Σίμων ο Ζηλωτής** ήταν ένας από τους δώδεκα αποστόλους.

thumb|90px|left|Ορθόδοξη εικόνα του Απόστολου Σίμωνα

Ονομάζεται Κανανίτης λόγω της καταγωγής του από την Κανά της Γαλιλαίας. Τα προσωνύμια Κανανίτης και Ζηλωτής του αποδίδονται για να διακρίνεται από τον άλλο Σίμωνα που υπήρχε μεταξύ των αποστόλων, τον Σίμωνα Πέτρο. Για τον απόστολο Σίμωνα δεν διασώζονται πολλές πληροφορίες. Εικάζεται ότι ήταν ζηλωτής, εξ ου και το προσωνύμιο. Σύμφωνα με την παράδοση της Εκκλησίας κήρυξε στην Περσία, στην Αίγυπτο και στη Μαυριτανία, ενώ μαρτύρησε με σταυρικό θάνατο στην Ιερουσαλήμ ή στη Βρετανία σύμφωνα με άλλη πηγή.

Κανανίτης λέγεται γιατί ήταν ο γαμπρός του θαύματος στην Κανά της Γαλιλαίας. Ζηλωτής λόγω του μεγάλου ζήλου, δηλαδή της θερμής πίστης που είχε προς τον Κύριο. Ίσως είχε κάποια συγγένεια με την Παναγία, γι' αυτό παραβρέθηκαν στον γάμο του και ο Χριστός και η Παναγία.

Η Ορθόδοξη Εκκλησία τιμά τη μνήμη του στις 10 Μαΐου και η Καθολική στις 28 Οκτωβρίου.

## Πηγές
* *Εγκυκλοπαίδεια Μάλλιαρης-Παιδεία, Θεσσαλονίκη, 2005, τόμος 12.*

## Εξωτερικοί σύνδεσμοι

* Εκκλησία της Ελλάδος - Συναξαριστής 

Σιμων
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Φρεντερίκ Μιστράλ

Ο **Φρεντερίκ Μιστράλ** (γαλλικά: *Frédéric Mistral*, 8 Σεπτεμβρίου 1830 – 25 Μαρτίου 1914) ήταν Γάλλος ποιητής, συγγραφέας και λεξικογράφος, ο οποίος, τον 19ο αιώνα, ηγήθηκε της προσπάθειας αναβίωσης της οξιτανικής (προβηγκιανής) γλώσσας και λογοτεχνίας. Το 1854 μαζί με τον Ζοζέφ Ρουμανίγ, τον Τεοντόρ Ομπανέλ και άλλους δημιούργησαν το λογοτεχνικό κίνημα των φελιμπρίζ ("felibres") που σαν σκοπό είχε να της ξαναδώσει μια κανονική ορθογραφική και γραμματική διευθέτηση της γραπτής γλώσσας, να διεκδικήσει τη διδασκαλία της στα σχολεία της Προβηγκίας και να της δόσει την ικανότητα έκφρασης. Το 1899 πρωτοστάτησε στην ίδρυση του Μουσείου της Αρλ, όπου συγκεντρώθηκαν όλες οι μορφές της προβηγκιανής λαϊκής παράδοσης.

Το 1904 μοιράστηκε με τον Ισπανό Χοσέ Ετσεγκαράι υ Eϊζαγκίρε το Βραβείο Νόμπελ Λογοτεχνίας για τη συμβολή του στη λογοτεχνία και τη φιλολογία. Προς τιμήν του πήρε το ψευδώνυμο επίθετό της η Χιλιανή συγγραφέας και Νομπελίστρια Γκαμπριέλα Μιστράλ (*Lucila Godoy Alcayaga*). Προτομή του έχει στηθεί στην Καλλιθέα Αττικής, στην πλατεία Αγίας Ελεούσης.

## Έργα
* *Mirèio* (1859) - ειδύλλιακό και ερωτικό ποίημα - στο Διαδίκτυο, στο Διαδίκτυο - γαλλική εκδοχή
* *Calendau* (1867) - έπος - στο Διαδίκτυο
* *Lis isclo d’or* (1875) - στο Διαδίκτυο : partie I, partie II
* *Nerto*, (1884) - αφήγημα σε στίχους με μεσαιωνικό θέμα - στο Διαδίκτυο
* *La rèino Jano*, drame (1890) - στο Διαδίκτυο
* *Lou pouemo dóu Rose* (1897) - στο Διαδίκτυο
* *Moun espelido, Memòri e Raconte* (Mes mémoires) (1906) - στο Διαδίκτυο
* *Discours e dicho* (1906) - στο Διαδίκτυο
* *La genèsi, traducho en prouvençau* (1910) - στο Διαδίκτυο
* *Lis óulivado* (1912) - στο Διαδίκτυο
* *Τresor dóu Felibrige* (1878-1886), επιμέλεια λεξικού - http://ia341014.us.archive.org/3/items/tresorfelibrige/felibrige_1.pdf
* *Proso d’Armana* (δημοσιευμένο μετά θάνατον) (1926, 1927, 1930) - στο Διαδίκτυο
* *Coupo Santo* (1867)

## Παραπομπές


## Εξωτερικοί σύνδεσμοι

* Βιογραφία του Φρεντερίκ Μιστράλ
* Η ζωή του Φρεντερίκ Μιστράλ στο NotreProvence.fr

Κατηγορία:Γάλλοι ποιητές
Κατηγορία:Βραβευμένοι με Νόμπελ Λογοτεχνίας
Κατηγορία:Γάλλοι νομπελίστες
Νήσος των Φασιανών

μικρογραφία|Το νησί των φασιανών
Η **νήσος των Φασιανών** ή *νήσος Κονφεράνς* (*Ile des Faisans* ή *Ile de la Conference*) είναι μια μικρή ιστορική νήσος που βρίσκεται στον ΝΑ μυχό του Βισκαϊκού κόλπου παρά τα γαλλοϊσπανικά σύνορα και συγκεκριμένα ακριβώς απέναντι από τις εκβολές του ποταμού Μπιδασόα ανάμεσα στην ισπανική πόλη Ιρούν (στη Χώρα των Βάσκων) και της γαλλικής Αντά.

Στη νήσο αυτή από τον Αύγουστο μέχρι τον Νοέμβριο του 1659 έγιναν πολλές διασκέψεις μεταξύ του Μαζαρέν και του Λουί Μεντέθ ντε Άπο τελική κατάληξη των οποίων ήταν η υπογραφή της γνωστής Ειρήνης των Πυρηναίων στις 7 Νοεμβρίου του 1659.

* Για τους παραπάνω ιστορικούς λόγους σήμερα η νήσος των Φασιανών  για κάθε έξι μήνες εναλλάξ ανήκει στη Γαλλία και την Ισπανία.
* Το νησί κάθε έξι μήνες  αλλάζει διοίκηση: Φεβρουάριο με Ιούλιο ανήκει στην Ισπανία και Αύγουστο με Ιανουάριο στη Γαλλία. 
Επίσης λόγω αυτού του γεγονότος απαγορεύεται οποιοσδήποτε να πλησιάσει στο νησί με εξαίρεση την ημέρα της αλλαγής από την μία χώρα στην άλλη όπου στρατεύματα και από τις δύο χώρες 
παρευρίσκονται δίπλα στο μνημείο που υπάρχει στο νησί για την τελετή της αλλαγής της χώρας.

## Εξωτερικοί σύνδεσμοι
* 

Φασιανων
Φασιανων
Χρήστος Αγραπίδης

Ο **Χρήστος Αγραπίδης**, μανιάτικης καταγωγής και γυναικολόγος στο επάγγελμα, ήταν δήμαρχος του Πειραιά την περίοδο από 01.01.1999 έως 31.12.2006. 

Υποστηρίχθηκε από τη Νέα Δημοκρατία το 1998 (48,2% στον Α' γύρο και 58,4% στον Β' γύρο με αντίπαλο τον Χρήστο Φωτίου) και από τη Νέα Δημοκρατία μαζί με την Πολιτική Άνοιξη το 2002 (47% στον Α' γύρο και 56,1% στον Β' γύρο με αντίπαλο τον Μανώλη Μπετενιώτη).

Απέτυχε να επανεκλεγεί για τρίτη φορά το 2006 με αντίπαλο τον Παναγιώτη Φασούλα, λαμβάνοντας ποσοστό 32%.

Ο Χρήστος Αγραπίδης κατείχε δελτίο καλαθοσφαιριστή στον Εθνικό Πειραιώς.

Είναι θείος της Μαρίας Αγραπίδου.

## Παραπομπές


Αγραπίδης
Κατηγορία:Γυναικολόγοι
Πίτερ Καρουάνα

Ο **Πίτερ Καρουάνα** (*Peter Richard Caruana*, 1956-) είναι δικηγόρος και πολιτικός από το Γιβραλτάρ, που διετέλεσε επικεφαλής υπουργός από το 1996 ως τον Δεκέμβριο του 2011. Το κόμμα του επανεξελέγη στις εκλογές των ετών 2000, 2003 και 2007.

## Βιογραφία
Γεννήθηκε στις 15 Οκτωβρίου του 1956 και σπούδασε στο Γιβραλτάρ και στο Ηνωμένο Βασίλειο. Ο ίδιος έχει καταγωγή από τη Μάλτα.

Το κόμμα του οποίου ηγείται είναι εναντίον μεταφοράς της κυριαρχίας στην Ισπανία, αλλά υπέρ ενός διαλόγου χωρίς όρους. Τον Δεκέμβριο του 2004, κυρίως εξαιτίας των προσπαθειών του Καρουάνα, αναγνωρίστηκε η αρχή των τριμερών συνομιλιών. Έτσι αναγνωρίστηκε επίσημα η κυβέρνηση του Γιβραλτάρ ως ισότιμος εταίρος με τη Βρετανία και την Ισπανία.

Ο δημοφιλής πολιτικός βλέπει καλά μόνο από το ένα μάτι, όπως και ο συνάδελφός του, πρώην πρωθυπουργός της Βρετανίας, Γκόρντον Μπράουν.

Στις γενικές εκλογές στις 11 Οκτωβρίου 2007 ο Καρουάνα πέτυχε να εκλεγεί για 4η θητεία, αυτή τη φορά όμως οριακά.

Μετά την ήττα του κόμματός του στις εκλογές που διεξήχθησαν τον Δεκέμβριο του 2011, τον Καρουάνα διαδέχθηκε στο αξίωμά του ο Φάμπιαν Πικάρντο.

## Παραπομπές


## Εξωτερικοί σύνδεσμοι
* 
* Γραφείο του Επικεφαλής Υπουργού Πίτερ Καρουάνα 

Κατηγορία:Πολιτικοί του Γιβραλτάρ
Τιτάνας

Η ονομασία ** Τιτάνας** μπορεί να αναφέρεται:
* στους Τιτάνες, θεότητες της ελληνικής μυθολογίας.
* στον Τιτάνας (δορυφόρος), δορυφόρο του πλανήτη Κρόνου.
* στον Τιτάνας (τύπος πύραυλου), τύπο πυραύλου.
Χρήστος Μούλιας

Ο **Χρήστος Μούλιας** (1950) είναι Έλληνας δικηγόρος, ιστοριοδίφης-ερευνητής και συγγραφέας, με αντικείμενο την πατραϊκή ιστορία.

## Βιογραφικά στοιχεία
Γεννήθηκε στην Πάτρα και είναι γιος του Αθανάσιου Μούλια. Σπούδασε νομικά στο Πανεπιστήμιο Θεσσαλονίκης και ιδιωτεύει ως δικηγόρος στην Πάτρα. Ασχολείται με την ιστορία της Πάτρας έχοντας εκδόσει αρκετές μελέτες και βιβλία. Παράλληλα συμμετέχει με ανακοινώσεις σε αρκετά διεθνή συνέδρια. Το 1994 βραβεύθηκε από την "Αχαϊκή Εταιρεία Μελετών" για την μελέτη του για τον Γεώργιο Θεοχαρόπουλο.

Έχει διατελέσει γενικός γραμματέας της "Αχαϊκής Εταιρεία Μελετών", μέλος του διοικητικού συμβουλίου της Δημοτικής Βιβλιοθήκης Πατρών, μέλος του Δ.Σ. της "Διακιδείου Σχολής Λαού Πατρών" και γραμματέας της Διοικητικής Επιτροπής του "Ιδρύματος Λήδας, Νανάς και Σπύρου Δούκα". Σήμερα είναι πρόεδρος της "Ιστορικής και Εθνολογικής Εταιρείας Πελοποννήσου" και της "Φιλαρμονικής Εταιρίας - Ωδείο Πατρών", μέλος της Διοικητικής Επιτροπής του "Ιδρύματος Ιωάννου και Ευτέρπης Τοπάλη", γραμματέας του "Συλλόγου Φίλων Νέου Αρχαιολογικού Μουσείου Πατρών" και ισόβιο μέλος της "Τριαντείου Σχολής". Παράλληλα με το συγγραφικό του έργο, έχει δημοσιεύσει άρθρα στην εφημερίδα "*[[Πελοπόννησος (εφημερίδα)|Πελοπόννησος]]"* και σε άλλες εφημερίδες των Πατρών και των Αθηνών και σε διάφορα περιοδικά.

Κατοικεί στην Πάτρα. Είναι παντρεμένος και πατέρας δύο παιδιών.

## Συγγραφικό έργο
* *Γεώργιος Θεοχαρόπουλος Πατρεύς *(1993)
* *Η διάσταση αυτοχθόνων και ετεροχθόνων στη μετεπαναστατική Πάτρα* (1995)
* *Το λιμάνι της σταφίδας, Πάτρα 1828-1900* (εκδόσεις Περί Τεχνών, 2000)
* *Η Ιστορία της Σταφίδας - Μιά πριγκίπισσα στο διάβα των αιώνων* (Εκδόσεις Έφεσος, 2006)
* *Ιστορικά Σημειώματα* (εκδόσεις Περί Τεχνών, 2007)
* *[[Πολύβιος Κορύλλος|Πολύβιος Νικ. Κορύλλος]]: ένας πρωτοπόρος Έλληνας θωρακοχειρουργός* (μαζί με το Χρήστο Φραγκίδη, Νομαρχία Αχαΐας, 2008)
* *Παναγιώτης Κανελλόπουλος (1902-1986): Ένας "ήσυχος και τίμιος διάλογος" με το έργο του Αίμου Αυρήλιου* (εκδόσεις Λιβάνη, 2009)
* *Χρονικό της Δημοτικής Βιβλιοθήκης Πατρών 1910 - 2010* (Δήμος Πατρέων, 2009)
* *Φιλαρμονική Εταιρία - Ωδείο Πατρών (1892 - 2012)* (2012)
* *Η εβραϊκή παρουσία στην Πάτρα: Από την Αρχαιότητα μέχρι σήμερα* (Αθήνα: Κεντρικό Ισραηλιτικό Συμβούλιο Ελλάδος, 2015)

## Αναφορές


Κατηγορία:Έλληνες ιστορικοί του 20ού αιώνα
Κατηγορία:Έλληνες συγγραφείς του 20ού αιώνα
Σημαία του Γιβραλτάρ

thumb|Λόγος σημαίας 1:2
thumb|Η σημαία της κυβέρνησης. Λόγος 1:2. Καθιερώθηκε το 1998
thumb|Η σημαία των πολιτών. Λόγος 1:2. Καθιερώθηκε το 1998.
μικρογραφία|Σημαία του Γιβραλτάρ
Η **[[σημαία]] του [[Γιβραλτάρ]]** προέρχεται από το Εθνόσημο του Γιβραλτάρ, το οποίο χρονολογείται από το 1502 (είχε παραχωρηθεί από την Ισαβέλλα της Καστίλλης). Η σημαία πήρε τη σημερινή της μορφή το 1982 και καθιερώθηκε στις 8 Νοεμβρίου του ιδίου έτους.
Αποτελείται από δύο οριζόντιες λωρίδες, χρώματος λευκού (στην κορυφή, διπλάσιο μέγεθος) και κόκκινου με ένα ερυθρό κάστρο με τρεις πύργους στο κέντρο της λευκής λωρίδας. Από την πύλη του κάστρου κρέμεται ένα χρυσό κλειδί στο κέντρο της κόκκινης λωρίδας. Το κάστρο συμβολίζει κατά τα φαινόμενα το φρούριο του Γιβραλτάρ, ενώ το κλειδί τη σημασία του φρουρίου.

Η σημαία είναι εθνικιστικό σύμβολο και οι κάτοικοι της χώρας κατά τους εορτασμούς της εθνικής εορτής, φτάνουν σε σημείο να φορούν τη σημαία.

Η Σημαία του Κυβερνήτη είναι η σημαία της Βρετανίας με το εθνόσημο του Γιβραλτάρ.

## Εξωτερικοί σύνδεσμοι

* Η σημαία του Γιβραλτάρ στον ιστότοπο της κυβερνήσεως του εδάφους 

Γιβραλταρ
Κατηγορία:Γιβραλτάρ
Εθνόσημο του Γιβραλτάρ

150px|right

Το *[[εθνόσημο]] του [[Γιβραλτάρ]]* παραχωρήθηκε για πρώτη φορά από την Ισαβέλλα της Καστίλλης, στις 10 Ιουλίου 1502. Είναι ακόμα σε χρήση με δύο ελαφρώς διαφορετικές εκδόσεις από τη σημερινή κυβέρνηση του Γιβραλτάρ (υπό βρετανική κυριαρχία) και από το δήμο του Σαν Ροκέ στο Καντίς (υπό ισπανική κυριαρχία).

Αποτελείται από ένα θυρεό με ένα κόκκινο κάστρο με τρεις πύργους σε λευκό φόντο με ένα χρυσό κλειδί να κρέμεται από το κέντρο σε κόκκινο φόντο. Το κάστρο συμβολίζει κατά τα φαινόμενα το φρούριο του Γιβραλτάρ, ενώ το κλειδί τη σημασία του φρουρίου. Το ρητό είναι *Montis Insignia Calpe*, που σημαίνει Σπουδαίο Όρος του Κάλπε και το οποίο αναφέρεται στην πολιορκία του Γιβραλτάρ την περίοδο 1779-1783.

## Πηγές

* Πληροφορίες από την κυβέρνηση του Γιβραλτάρ 

Γιβραλταρ
Κατηγορία:Γιβραλτάρ
Ηλιακό φάσμα

**Ηλιακό φάσμα** λέγεται το φάσμα της φωτόσφαιρας, δηλαδή του ηλιακού δίσκου, το οποίο και είναι συνεχές. Λόγω όμως της χαμηλότερης θερμοκρασίας της υπερκείμενης ατμόσφαιρας το φως του Ήλιου παρέχει φάσμα απορρόφησης με πολλές σκοτεινές γραμμές.

Κατά τις ολικές όμως εκλείψεις του Ήλιου, μόλις ολοκληρωθεί η πλήρης απόκρυψη του ηλιακού δίσκου, οι σκοτεινές γραμμές του ηλιακού φάσματος παύουν προς στιγμή να είναι σκοτεινές και γίνονται όλες λαμπρές. Αυτό συμβαίνει γιατί παύει πλέον να έρχεται το φως απ΄ ευθείας από τη φωτόσφαιρα αλλά από το χαμηλότερο στρώμα της χρωμόσφαιρας, που απορροφά το φως, και που ονομάζεται, εκ του λόγου αυτού και "*απορροφητική στοιβάδα*". Ονομάζεται επίσης και "*ανατρεπτική στοιβάδα*" από τη παρατηρούμενη ανατροπή των σκοτεινών γραμμών σε λαμπρές κατά τις εκλείψεις.

Επειδή το παραπάνω φαινόμενο, διαρκεί για ελάχιστο χρόνο, μόλις δύο δευτερόλεπτα, στην αρχή και στο τέλος των ολικών φάσεων των ηλιακών εκλείψεων, για το λόγο αυτό και το φάσμα με τις λαμπρές γραμμές ονομάζεται "*αστραπιαίο φάσμα*". Σήμερα με τα τελειοποιημένα μέσα φωτογράφησης διαπιστώνονται και σε μικρότερο ακόμη χρόνο "αστραπιαία φάσματα" χωρίς να συμβαίνει ηλιακή έκλειψη.

## Δείτε επίσης
*Ηλιακές στοιβάδες
*Ηλιακή ακτινοβολία

## Πηγές
*"Νεώτερον Εγκυκλοπαιδικόν Λεξικόν Ηλίου" τ.3ος, σ.828.

Φάσμα
Κατηγορία:Φασματοσκοπία
Star Κεντρικής Ελλάδας

Το **Star Κεντρικής Ελλάδας** είναι ιδιωτικό τηλεοπτικό κανάλι περιφερειακής εμβέλειας που εκπέμπει ψηφιακά στους νομούς Φθιώτιδας, Βοιωτίας, Φωκίδας, Εύβοιας και Ευρυτανίας. Ξεκίνησε να λειτουργεί το Μάρτιο του 1993 από τον Βασίλη Χειμωνίδη, παράλληλα με τον ραδιοφωνικό σταθμό **Star FM 97.1**. Εδρεύει στη Λαμία και το πρόγραμμά του είναι κυρίως ενημερωτικού χαρακτήρα.

Ο φορέας που διαχειρίζεται το ραδιοτηλεοπτικό σταθμό είναι η *Star Α.Ε. - Ραδιοτηλεοπτικός Οργανισμός Κεντρικής Ελλάδας* που συστάθηκε το 1992. Από το 1995 έως το 2008, πρόεδρος ανέλαβε ο Βασίλης Χειμωνίδης ενώ το 2010 ανέλαβε την προεδρία η σύζυγος του εκλιπόντος επιχειρηματία, Νικολίτσα Χειμωνίδου. 

Το 1998 και το 2000 αντίστοιχα, νομιμοποιήθηκε η λειτουργία του Star Κεντρικής Ελλάδας από το Υπουργείο Τύπου και Μέσων Μαζικής Ενημέρωσης.

Νόμιμοι εκπρόσωποι του ραδιοτηλεοπτικού Star εκτός από την πρόεδρο είναι ο αντιπρόεδρος Ιωάννης Αρναουτέλης και ο εντεταλμένος σύμβουλος και γενικός διευθυντής Γεώργιος Σιμόπουλος.

## Star FM 97.1
Ο σταθμός εκπέμπει στους 97.1 MHz από τον Προφήτη Ηλία της Λαμίας και είναι ενημερωτικού χαρακτήρα με καθημερινές εκπομπές για διάφορα θέματα από την Φθιώτιδα και τις γύρω περιοχές. Παλαιότερα συνεργαζόταν με τους Alpha 98.9 (2013-2023), Easy 97.2 (2003-2004 και 2007-2013) και *Flash 96* (2004-2007) για αναμετάδοση των προγραμμάτων τους στη Φθιώτιδα.

## Λογότυπα

## Παραπομπές


## Εξωτερικοί σύνδεσμοι
*Επίσημη ιστοσελίδα του Star Κεντρικής Ελλάδας

Κατηγορία:Επικοινωνίες στη Βοιωτία
Κατηγορία:Ελληνικοί ραδιοφωνικοί σταθμοί
Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Στερεά Ελλάδα)
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1993
Δήμος Αβδελιώδης

Ο **Δήμος (Αριστόδημος) Αβδελιώδης** (γένν. 3 Νοεμβρίου 1952, Χίος) είναι Έλληνας σκηνοθέτης, σεναριογράφος, ηθοποιός και παραγωγός.

## Βιογραφικό
Σπούδασε στη Φιλοσοφική σχολή του Πανεπιστημίου Αθηνών και παρακολούθησε μαθήματα υποκριτικής στη δραματική σχολή του Γιώργου Θεοδοσιάδη. Έχει σκηνοθετήσει κινηματογραφικές ταινίες και θεατρικές παραστάσεις. Έχει επίσης διδάξει κινηματογράφο στο Τμήμα Επικοινωνίας και Μέσων Μαζικής Ενημέρωσης του Παντείου Πανεπιστημίου από το 1993 μέχρι το 1998.

Από το 1997 ως το 2000 και από το 2003 έως το 2010 διετέλεσε Καλλιτεχνικός Διευθυντής του ΔΗΠΕΘΕ Βορείου Αιγαίου. Στις 18 Φεβρουαρίου του 2019 έλαβε το βραβείο «Κάρολος Κουν» για την σκηνοθεσία του ελληνικού έργου «Επιτάφιο» του Περικλή.

## Φιλμογραφία

### Σκηνοθεσία, σενάριο, παραγωγή

### Ηθοποιός

### Θεατρικές παραστάσεις

## Παραπομπές


## Πηγές
* Δ. Αβδελιώδης, «Δεν είμαι επαγγελματίας σκηνοθέτης», συνέντευξη στον Παναγιώτη Σκορδά, Αλήθεια (αναδημοσίευση από την εφημερίδα Εμπρός), 16 Ιουνίου 2005, ανακτήθηκε στις 30 Ιανουαρίου 2009
* Έλληνες - Ελληνίδες ηθοποιοί
* www.90lepta.com
* Θόδωρος Έξαρχος, "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών

## Εξωτερικοί σύνδεσμοι
*  
* Βιογραφικό του Δήμου Αβδελιώδη
* Ελληνικό κέντρο Κινηματογράφου
* 90lepta

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες παραγωγοί ταινιών
Κατηγορία:Έλληνες  ηθοποιοί κινηματογράφου
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών